PSG își poate lua gândul de la înlocuitorul lui Mbappe? Ofertă istorică pregătită de saudiți pentru un star european
Perioada de transferuri din vară se anunță a fi una incendiară, mai ales că echipele din Arabia Saudită sunt dispusă să plătească enorm pentru jucători din Europa.
Neymar, Karim Benzema, N'Golo Kante, Sadio Mane, Riyad Mahrez sau Ruben Neves sunt doar câțiva dintre fotbaliștii importanți care au ajuns la echipe din Arabia Saudită, care au plătit peste 700 de milioane de euro în ultimele luni.
Rafael Leao, ținta celor de la Al Hilal?
Cu doar câteva săptămâni înainte de startul perioadei de mercato, au început să apară speculații despre posibile mutări ale lui Alisson Becker, Kevin De Bruyne sau Mohamed Salah, însă un nou nume a fost adăugat pe listă.
Ojogo dezvăluie că Rafael Leao a devenit ținta celor de la Al Hilal, adăugând că tatăl său ar urma să meargă în Arabia Saudită pentru negocieri.
Dorit și de PSG, pentru a-l înlocui pe Kylian Mbappe, atacantul lui AC Milan are o clauză de reziliere de 175 de milioane de euro.
De la Sporting Lisabona a fost transferat de Lille, pentru 20 de milioane de euro, iar după un singur sezon a ajuns la AC Milan pentru 49,5 milioane de euro.
Dacă transferul acestuia se va realiza în schimbul sumei cerute de AC Milan, atunci Rafael Leao va deveni al treilea cel mai scump fotbalist din istorie, după Neymar (222 de milioane de euro, de la Barcelona la PSG) și Kylian Mbappe (180 de milioane de euro, de la AS Monaco la PSG).
Urmăriți SPORT.RO și pe Google News